Begin by die begin – Finesse Meisie
“Kom na My toe, almal wat uitgeput en oorlaai is, en Ek sal julle rus gee. Neem my juk op julle en leer van My …”
As jy Jesus wil volg, moet jy eers naby Hom wees. As jy wil weet wat Hy sou gedoen het in enige situasie, moet jy by Hom leer. Kom na Hom, juis wanneer jy teen die grond en sommer net moeg vir die lewe voel. Want Hy wil jou wys hoe, sodat jy nie so sukkel nie. Veral in al daardie aaklige situasies.
Jy kan nie keer op keer gaan kyk presies wat Hy sou gedoen het nie – baiekeer weet ons nie. Tye en probleme verskil. Maar jy kan kyk volgens watter maatstawwe Hy gelewe het, want dit werk vandag nog.
Jesus het alles prysgegee. Hy het ’n mens geword, en daarby ’n arm mens. Een sonder ’n huis, ’n swerwer sonder privaatheid. Hy is soos ’n hond behandel. Hy is mishandel en beskuldig, terwyl Hy geweet het dis onregverdig, en dat Hy maklik iets daaraan sou kon doen. Uiteindelik is Hy uit die weg geruim.
Hy het dit alles ter wille van ons gedoen – vir mense wat dit nie eens wou gehad het nie en dit nooit na waarde sal kan ag nie. Wees jy anders as die massa. Waardeer wat Hy vir jou gedoen het een leef dit uit.
Looks maak of breek my dag
Het jy daai X-faktor?